Notum sit omnibus fidelibus, quod Bernardinus quidam Clericus Matisconensis accepit à Bernardo Sancti Romani Priore vadimonium quoddam, decimas videlicet de villâ S. Simphoriani, quidquid singulis annis de pane, vino,  canape acciderit. Et accepit ab eo prædictus Prior CCC. solidos Cluniensis monetæ, tali conditione tamen, ut tempore quo dictus Prior, seu quilibet alius Trenorciensis monachus, tertiam partem vel duas hujus summæ denariorum reddiderit, tantumdem de porcione vadimonii liberè habeat. Concessum est etiam ut tempore quo redimere poterit, liberam redimendi habeat potestatem. S. Domni Petri Abb. qui laudavit, S. Bertranni Prioris, S. Ademari, S. Petri Camerarii, S. Raimundi, S. Petri Capellani Sancti Albani, S. Magreti, S. Stephani Præpositi, S. Bonet Adcelin, S. Pagani Præpositi, S. Benedicti Carpentari, S. Petri Bisa.